b'\n_START_ARTICLE_\nTarja Turunen\n_START_SECTION_\nAlbumi\n_START_PARAGRAPH_\nPo premoru se je Turunenova vrnila k Nightwishom. Tako so leta 2004 posneli \xc5\xa1e zadnji skupni album Once. Skupaj so sicer posneli 6 albumov, in sicer: Angels Fall First (1997), Oceanborn (1998), Wishmaster (2000), Over the Hills and Far Away (2001), Century Child (2002) ter Once (2004).\n_START_SECTION_\nSolo kariera\n_START_PARAGRAPH_\nTarja Turunen se je po svojem sodelovanju s skupino Nightwish za\xc4\x8dela bolj aktivno ukvarjati s solo kariero. Decembra 2005 je nastopala na nekaj bo\xc5\xbei\xc4\x8dnih koncertih na Finskem, v Nem\xc4\x8diji, \xc5\xa0paniji in v Romuniji. Tudi leta 2006 ni po\xc4\x8divala, saj je izdala prvi solo album Henk\xc3\xa4ys Ikuisuudesta, in sicer v fin\xc5\xa1\xc4\x8dini, posnela pa je tudi vokale za album svojega brata Tima Turunena._NEWLINE_Leta 2007 je posnela album My Winter Storm in bila nominirana za 2 nagradi: ECHO za najbolj\xc5\xa1ega novega izvajalca in emmo za najbolj\xc5\xa1ega finskega izvajalca.'